**Կոնստանտինոս Ստեֆանոպուլոս** (հուն․՝ Κωνσταντίνος Στεφανόπουλος, օգոստոսի 15, 1926(1926-08-15), Պատրաս, Հունաստան - նոյեմբերի 20, 2016(2016-11-20), Աթենքի մունիցիպալիտետ, Կենտրանական Աթէնք, Ատիկա, Decentralized Administration of Attica, Հունաստան, հույն իրավաբան, քաղաքագետ, Հունաստանի նախկին նախագահ։

Կենսագրություն
--------------

1954 թվականին ավարտել է Աթենքի համալսարանի իրավաբանական ֆակուլտետը և մինչև 1974 թվականին աշխատել է մասնագիտությամբ որպես Պատրաս քաղաքի փաստաբանական միությունում։ 1958 թ. առաջին անգամ մասնակցել է ընտրություններին Արմատական ժողովրդական միություն կուսակցության (հուն․՝ Εθνική Ριζοσπαστική Ένωση) կողմից և առաջին անգամ 1964 թ. ընտրվել է Պառլամենտի անդամ։ 1974, 1977, 1981 և 1985 թվականներին վերընտրվել է Պառլամենտ Նոր Դեմոկրատիա կուսակցությունից (հուն․՝ Νέα Δημοκρατία «Ν.Δ.»)։

1981-ից 1985 թվականները նա կատարել է Պառլամենտի նախագահի և ներկայացուցչի պաշտոնը։ 1974 թվականին Կառավարության Ազգային Միասնություն Կոնստանտինոս Կարամանլիսի կառավարման ժամանակ նշանակվել է առևտրի նախարարի տեղակալ։

Հետագա յոթ տարիները նա աշխատել է Նոր Դեմոկրատիայի կառավարության մեջ որպես Ներքին գործերի նախարար (1974 թվականի նոյեմբերից 1976 թվականի սեպտեմբեր), Աշխատանքի և հասարակական ապահովագրության նախարար(1976 թվականի սեպտեմբերից 1977 թվականի նոյեմբեր)և նախարար առանց պորտֆելիя (1977—1981 թթ.)։

1985 թվականի օգոստոսին Կոնստանտինոս Ստեֆանոպուլոսը հավակնել է Նոր Դեմոկրատիա կուսակցության ղեկավարի պաշտոնին, բայց անարդյունք։
Այդ անհաջողությունից հետո նա լքում է կուսակցությունը և նույն տարվա սեպտեմբերի 6-ին ստեղծում է իր կուսակցությունը՝ Դեմոկրատական Թարմացումները։ (հուն. Δημοκρατική Ανανέωση "ΔΗ.ΑΝΑ.).

1989 թվականին նա ընտրվել է Պառլամենտի անդամ Աթենքի թաղապետարանի կողմից։ Միաժամանակ մինչև 1994 թվականը նա ղեկավարում էր Դեմոկրատական Թարմացումներ կուսակցությունը, մինչև դրա լուծարվելը։

Նախագահություն
--------------

Նախագահության ընտրությունների ժամանակ 1995 թվականին, Քաղաքական Գարուն կուսակցությունը (հուն. Πολιτική Άνοιξη «ΠΟΛΑΝ») ներկայացրեց Կոնստանտինոս Ստեֆանոպուլոսի թեկնածությունը և այդ ու Համահունական Սոցիալիստական Շարժում (հուն. Πανελλήνιο Σοσιαλιστικό Κίνημα «ΠΑΣΟΚ»)կուսակցությունների աջակցության շնորհիվ 1995 թվականի մարտին 8-ին նա ընտրվեց Հունաստանի նախագահ։ 151 ձայն հավաքելով, նա ընտրվեց Հունաստանի 5-րդ նախագահ, 1974 թվականի կառավարության ժողովրդավարական շարժման վերականգնումից հետո։
Կոնստանտինոս Ստեֆանոպուլոսը դարձավ Կոնստանտինոս Կարամանլիսի հետնորդը 1995 թվականի մարտի 10-ից։ 2005 թվականին պաշտոնապես երկրորդ անգամ վերընտրվեց, իսկ նրա հետնորդը դարձավ Կարոլոս Պապուլիասը։ 
Իր նախագահության տարիներին նա ձեռք բերեց համաշխարհային ճանաչում, չնայած որ զսպված և խիստ դիրքորոշում ուներ։

Մրցանակներ
----------

* Աստանայի պատվավոր քաղաքացի (26 հունիս 2002 թվական)
* 1-ին աստիճանի շքանշան «Բարիս» (Ղազախստան, 2001 թվականի հուլիսի 16)
* Շքանշան «Վիֆլիեմ 2000» (Պաղեստինի ազգային վարչակազմ, 2000).

Կոնստանտինոս Ստեֆանոպուլոսը արժանացել է բազմաթիվ երկրների մրցանակների և շքանշանների։
Ներկայումս նա հանդիսանում է Հունաստանի և այլ երկրների քաղաքների պատվավոր քաղաքացի։

Ծանոթագրություններ
------------------

1. 1 2 3 4  Store norske leksikon(նորվ.) — 1978. — ISSN 2464-1480
2. 1 2 3 4  Munzinger Personen (գերմ.)
3. 1 2
4. ↑  Решение маслихата города Астаны от 26 июня 2002 года № 176/32-II «О присвоении звания „Почетный гражданин города Астаны"»
5. ↑  Указ Президента Республики Казахстан от 16 июля 2001 г. № 656 «О награждении орденом „Барыс" I степени К. Стефанопулоса»
6. ↑  Medal of Bethlehem, 2000(անգլ.)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Հունաստանի նախագահներ |
| --- |
|  |
| Առաջին հանրապետություն (1822-1832) | Իոանիս Կապոդիստրիա  • Ավգուստինոս Կապոդիստրիա |
|  |
| Երկրորդ հանրապետություն (1924-1935) | Պավլոս Կունտուրիոտիս  • Թեոդորոս Պանգալոս |
|  |
| Սև գնդապետներ (1967-1974) | Գեոգիոս Պապադոպուլոս  • Ֆեդոն Գիզիկիս |
|  |
| Երրորդ հանրապետություն (1974 թվականից) | Միխայել Ստասինոպուլոս  • Կոնստանտինոս Ցացոս  • Կոնստանտինոս Կարամանլիս  • Իոաննիս Ալևրաս  • Քրիստոս Սարձետակիս  • Կոնստանտինոս Կարամանլիս  • Կոնստանտինոս Ստեֆանոպուլոս  • Կարոլոս Պապուլիաս  • Պրոկոպիս Պավլոպուլոս  • Կատերինա Սաքելարոպուլու |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| GND: 1052484301 · GTAA: 156523 · ISNI: 0000000033063367 · LCCN: n90704734 · NLG: 242554 · NLP: a0000003566430 · VIAF: 306148207632600340189 · WorldCat VIAF: 306148207632600340189 |

 |

 |